wannaphong/clean_thaiwikipedia huggingface dataset:
# แพนแอม เที่ยวบินที่ 73
แพนแอม เที่ยวบินที่ 73 เป็นเที่ยวบินโดยสารของสายการบินแพนอเมริกันเวิลด์แอร์เวส์ ที่ออกเดินทางจากเมืองมุมไบ ประเทศอินเดีย มุ่งหน้าสู่นครนิวยอร์ก สหรัฐอเมริกา โดยมีกำหนดแวะจอดที่เมืองการาจี ประเทศปากีสถาน และแฟรงค์เฟิร์ต ประเทศเยอรมนีตะวันตก

เมื่อวันที่ 5 กันยายน ค.ศ. 1986 ขณะที่เครื่องบินโบอิง 747-121 กำลังจอดอยู่ที่ท่าอากาศยานนานาชาติการาจี ประเทศปากีสถาน กลุ่มผู้ก่อการร้ายชาวปาเลสไตน์ 4 คน จากองค์กรอาบู นิดาล ได้บุกขึ้นเครื่องบินและจับตัวผู้โดยสารและลูกเรือเป็นตัวประกัน เครื่องบินลำนี้บรรทุกผู้โดยสาร 360 คน เดินทางจากเมืองมุมไบ ประเทศอินเดีย คณะลูกขุนใหญ่สรุปในเวลาต่อมาว่ากลุ่มติดอาวุธกำลังวางแผนที่จะใช้เครื่องบินโดยสารที่ถูกจี้ไปรับนักโทษชาวปาเลสไตน์ทั้งในไซปรัสและอิสราเอล

ผู้โดยสารกว่ายี่สิบคนเสียชีวิตระหว่างถูกจี้ รวมถึงผู้โดยสารจากอินเดีย สหรัฐอเมริกา ปากีสถาน และเม็กซิโก ผู้ก่อเหตุถูกจับกุมและถูกตัดสินประหารชีวิตในประเทศปากีสถาน อย่างไรก็ตาม โทษประหารชีวิตของผู้ก่อเหตุถูกเปลี่ยนเป็นจำคุกตลอดชีวิต นีรชา ภโนต หัวหน้าพนักงานต้อนรับบนเที่ยวบินนี้ ได้แสดงความกล้าหาญอย่างยิ่งในการปกป้องผู้โดยสารและลูกเรือ ทั้งนี้นีรชาเสียชีวิตจากการถูกยิง ทำให้ได้รับการยกย่องเชิดชูจากทั้งประเทศปากีสถานและอินเดีย ด้วยการมอบเหรียญกล้าหาญสูงสุดให้แก่เธอ

 สัญชาติ 
สัญชาติผู้โดยสารลูกเรือทั้งหมดเสียชีวิตออสเตรเลีย4042เบลเยี่ยม2020แคนาดา300300เดนมาร์ก8082ฝรั่งเศส4150เยอรมันนี813840อินเดีย911310412ไอร์แลนด์5054อิตาลี2702713เม็กซิโก8082ปากีสถาน440443สวีเดน2020สหราชอาณาจักร1541911สหรัฐอเมริกา442462รวม3652338851
# มอคูแคนดี
มอคูแคนดี  เป็นหมู่บ้านในตำบลแอนแซเลโจนูบี อำเภอแอนแซล เทศมณฑลโอรูมีเย จังหวัดอาเซอร์ไบจานตะวันตก ประเทศอิหร่าน จากสำมะโน ค.ศ. 2006 หมู่บ้านนี้มีประชากร 593 คนใน 125 ครัวเรือน
# เมอร์เดอร์โดรนส์
เมอร์เดอร์ โดรนส์ (Murder Drones) เป็นเว็บซีรีส์สยองขวัญสุขนาฏกรรมมืดจากออสเตรเลีย สร้างโดย Liam Vickers และผลิตโดยกลิทช์ โปรดักชั่นส์

ออกอากาศตอนแรกในช่องยูทูป GLITCH เมื่อวันที่ 29 ตุลาคม ค.ศ. 2021 และได้มีแผนผลิตต่อเป็นซีซันแบบเต็มตัวอันมี 8 ตอน เริ่มในวันที่ 18 พฤศจิกายน ค.ศ. 2022 โดยในเดือนสิงหาคม 2024 ตอนแรกของซีรีส์นี้ก็ได้มียอดดูมากกว่า 50 ล้านครั้งแล้ว ซีรีส์นี้ได้รับการยกย่องจากผู้ชมในเรื่อง แอนิเมชัน การพากย์เสียง เสียงดนตรี แอ็กชัน การนิมิตโลก และการผสมผสานระหว่างองค์ประกอบสยองขวัญและตลก นอกจากนี้ซีรีส์นี้ยังได้รับการเสนอชื่อเข้าชิง Webby Award ในประเภทวิดีโอแอนิเมชั่นยอดเยี่ยมอีกด้วย ซีรีส์เรื่องนี้ได้จบลงในวันที่ 23 สิงหาคม ค.ศ. 2024 พร้อมกับการเปิดตัวของตอนที่ 8

 เรื่องย่อ 
เรื่องราวของซีรีส์นี้เกิดขึ้นในปี ค.ศ. 3071 บนดาวเคราะห์นอกระบบ Copper-9 ซึ่งอภิมหาบรรษัทJCJenson เป็นเจ้าของ บนดาวนี้มีหุ่นยนต์อัตโนมัติที่เรียกว่าหุ่นแรงงาน โดยเดิมทีได้รับการออกแบบมาเพื่ออาศัยอยู่บนดาว รับใช้มนุษย์ และขุดหาทรัพยากรธรรมชาติของดาว ต่อมาก็เกิดอุบัติเหตุกับใจกลางระบบ ทำให้สิ่งมีชีวิตเกือบทั้งหมดบนดาวดวงนี้ รวมทั้งมนุษย์ด้วยต้องเสียชีวิต เป็นอันให้ดาวดวงนี้กลายเป็นพื้นที่รกร้างที่ถูกแช่แข็ง และเหลือเพียงหุ่นแรงงานเท่านั้น วันหนึ่ง หุ่นสังหารจอมก้าวร้าวสามตัวที่รู้จักกันในชื่อหุ่นถอดชิ้นส่วน หรือ "หุ่นฆาตกรรม" (เมอร์เดอร์ โดรนส์) ได้บุกโจมตี Copper-9 เพื่อกำจัดหุ่นแรงงานที่เหลืออยู่ ทำให้หุ่นเหล่านั้นต้องใช้ชีวิตด้วยความหวาดกลัวอย่างต่อเนื่องต่อ เหล่าหุ่นถอดชิ้นส่วน และซ่อนตัวอยู่หลังประตูหลายบานเพื่อพยายามปกป้องตนเอง

ตัวละครหลักของซีรีส์นี้คือ อูซี่ ดอร์แมน (Uzi Doorman) หุ่นแรงงานวัยรุ่นสาวจอมหัวร้อนที่คิดฝันจะหนีออกจาก Copper-9 โดยระหว่างการผจญภัยเธอก็ได้ผูกมิตรกับหุ่นฆาตกรรมสองตัว คือเอ็น หุ่นฆาตกรรมชายที่เป็นมิตรกับหุ่นแรงงาน และวี หุ่นฆาตกรรมสาวจอมซาดิสม์ที่ปกปิดอดีตระหว่างเธอกับเอ็น

การตอบรับ
Lauren Rouse จาก Gizmodo Australia ชมเชยการออกแบบตัวละครและภาพลักษณ์
# เจดีย์เยแล
เจดีย์เจาะต้านเยแล (,) หรือชื่อทางการว่า เจดีย์ไจมอวู่นเยแล  เป็นเจดีย์พุทธตั้งอยู่ที่อำเภอเจาะต้าน ภาคย่างกุ้ง ประเทศพม่า บนเกาะเล็ก ๆ ในแม่น้ำมอวู่นซึ่งเป็นลำน้ำสาขาของแม่น้ำย่างกุ้ง สร้างขึ้นเพื่อเก็บพระธาตุมากมายไว้ภายใน

ข้อสังเกต 2 ประการ คือ ระดับน้ำไม่เคยขึ้นถึงเจดีย์ และจะมีที่ว่างเพียงพอสำหรับทุกคนที่มาเยี่ยมชมเจดีย์เสมอ

เจดีย์เจาะต้านเยแลอยู่ห่างจากเมืองตาน-ลยีนไปทางทิศใต้ราว  วัดที่แปลกตาแห่งนี้สร้างขึ้นในสมัยกษัตริย์บอกะซะนะ  ศตวรรษที่ 3 ก่อนคริสต์ศักราช วัดแห่งนี้จัดแสดงงานสะสมภาพวาด ประติมากรรม งานศิลปะ และงานฝีมืออันวิจิตรงดงามอื่น ๆ ของชาวพุทธพม่า

 คลังภาพ
# ตำบลแอนแซเลโจนูบี
แอนแซเลโจนูบี  เป็นตำบลในอำเภอแอนแซล เทศมณฑลโอรูมีเย จังหวัดอาเซอร์ไบจานตะวันตก ประเทศอิหร่าน โดยมีหมู่บ้านกูโลนจีเป็นเมืองหลัก

ประชากร
จากสำมะโนแห่งชาติ ค.ศ. 2006 ตำบลนี้มีประชากร 19,482 คนใน 4,197 ครัวเรือน ต่อมามีประชากรเพิ่มขึ้น 20,605 คนใน 4,993 ครัวเรือนตามสำมะโน ค.ศ. 2011 และสำมะโน ค.ศ. 2016 ระบุประชากรในตำบลนี้เพียง 20,560 คนใน 5,076 ครัวเรือน หมู่บ้านที่มีประชากรมากที่สุดในบรรดา 34 หมู่บ้านคือกูโลนจีที่มีประชากร 5,192 คน
# อำเภอแอนแซล
แอนแซล  เป็นอำเภอในเทศมณฑลอูร์มีแยฮ์ จังหวัดอาเซอร์ไบจานตะวันตก ประเทศอิหร่าน โดยมีนครกูชชีเป็นเมืองหลัก

ประชากร
จากสำมะโนแห่งชาติ ค.ศ. 2006 อำเภอนี้มีประชากร 25,252 คนใน 5,923 ครัวเรือน จากนั้นในสำมะโน ค.ศ. 2011 มีประชากรเพิ่มขึ้นเป็น 25,729 คนใน 6,744 ครัวเรือน และสำมะโนล่าสุดใน ค.ศ. 2016 ระบุประชากรไว้ที่ 25,599 คนใน 6,825 ครัวเรือน

เขตการปกครอง
+ ประชากรอำเภอแอนแซล เขตบริหาร  2006  2011  2016 ตำบลแอนแซเลโจนูบี  19,482  20,605  20,560 ตำบลแอนแซเลโชมอลี  2,938  2,598  2,252 กูชชี (นคร)  2,832  2,526  2,787 รวม  25,252  25,729  25,599
# เกมพีระมิด (เว็บตูน)
เกมพีระมิด  เป็นเว็บตูนเกาหลีใต้ที่เผยแพร่ในรูปแบบเว็บตูนที่เขียนและวาดโดย Dalgonyak ตีพิมพ์ในแพลตฟอร์มเว็บตูนของ ได้เผยแพร่เป็นรายสัปดาห์ทางผ่านทางแพลตฟอร์มเนเวอร์ เว็บตูน ของบริษัทเนเวอร์ คอร์ปอเรชั่นตั้งแต่เดือนมกราคม 2020 ถึงเมษายน 2022 มันฮวาได้รับการตีพิมพ์เป็นภาษาอังกฤษโดยไลน์ เว็บตูนมีการประกาศสร้างเป็นซีรีส์แอนิเมชั่นโดยจะสตรีมบนเเ พLaftelต่อมามีการประกาศการดัดแปลงละครโทรทัศน์เกาหลีใต้และละครโทรทัศน์เรื่องนี้จะฉายทางช่องTVINGตั้งแต่วันที่ 29 กุมภาพันธ์ ค.ศ. 2024 ถึงวันที่ 21 มีนาคม ค.ศ. 2024
# การลงประชามติแยกเอริเทรียเป็นเอกราช พ.ศ. 2536
การลงประชามติแยกเป็นเอกราชจัดขึ้นในประเทศเอริเทรีย ซึ่งขณะนั้นเป็นส่วนหนึ่งของเอธิโอเปีย ระหว่างวันที่ 23 ถึง 25 เมษายน พ.ศ. 2536 โดยมีผลการลงคะแนนเป็นเห็นชอบร้อยละ 99.83 โดยมีผู้ออกมาใช้สิทธิถึงร้อยละ 98.5Elections in Eritrea  African Elections Database จากนั้นมีการประกาศเอกราชจากเอธิโอเปียในวันที่ 27 เมษายน

การบริหาร
มีการสถาปนา ภารกิจสังเกตการณ์ของสหประชาชาติเพื่อยืนยันการลงประชามติในเอริเทรีย (UN Observer Mission to Verify the Referendum in Eritrea; UNOVER) ขึ้นตามมติสมัชชาใหญ่ที่ 47/114 ในวันที่ 16 ธันวาคม พ.ศ. 2535 และกินเวลาถึงวันที่ 25 เมษายน พ.ศ. 2536 เป้าหมายของภารกิจคือ ตรวจสอบความเป็นกลางของการลงประชามติ รายงานข้อเรียกร้องเกี่ยวกับความผิดปกติ และตรวจสอบการนับ การคำนวณ และการประกาศผล

การลงประชามติครั้งนี้เสร็จสิ้นภายใต้งบประมาณ และถือว่าเสรีและยุติธรรม 

ผลลัพธ์
รายงานสหประชาชาติ

คณะกรรมการลงประชามติแห่งเอริเทรีย

ตามพื้นที่
พื้นที่ยอมรับคัดค้านบัตรเสียรวมผลโหวต%ผลโหวต%แอสมารา128,44399.891440.1133128,620Barka44,42599.89470.11044,472Denkalia25,90799.65910.352926,027Gash-Setit73,23699.632700.37073,506Hamasien76,65499.92590.08376,716Akkele Guzay92,46599.841470.162292,634ซาเฮล51,01599.721410.283151,187Semhar33,59699.661130.344133,750Seraye124,72599.94720.0612124,809Senhit78,51399.97260.03178,540นักต่อสู้เพื่ออิสรภาพ77,51299.97210.034677,579ซูดาน153,70699.773520.230154,058เอธิโอเปีย57,46699.652040.353657,706อื่น ๆ82,59799.841350.167482,806รวม1,100,26099.831,8220.173281,062,410ข้อมูล: Eritrea: Birth of a Nation

ดูเพิ่ม
สงครามประกาศอิสรภาพเอริเทรีย
# แค่ที่แกง
แค่ที่แกง  เป็นละครโทรทัศน์ไทยแนวจินตนิยม ยาโออิ ที่ผลิตโดยจีเอ็มเอ็มทีวี เนื้อเรื่องดัดแปลงมาจากนวนิยายออนไลน์ชื่อเดียวกันของนักเขียนที่ใช้นามปากกาว่า peachhplease นำแสดงโดย เดชชาติ ทาศิลป์ และ สุวิจักขณ์ ปิยะนพโรจน์ ออกอากาศทางช่องจีเอ็มเอ็ม 25ทุกวันอาทิตย์ เวลา 20.30 น. (เวลามาตรฐานไทย) เริ่มตอนแรกวันที่ 31 มีนาคม พ.ศ. 2567

เมื่อวันที่ 17 ตุลาคม พ.ศ. 2566 จีเอ็มเอ็มทีวีได้ปล่อยตัวอย่างแรกของละครเรื่องนี้ในงาน "UP&ABOVE" PART1 ซึ่งเป็นงานแถลงข่าวเปิดตัวละครใหม่ของทางค่าย

 นักแสดง 
 นักแสดงหลัก 
 เดชชาติ ทาศิลป์ (ซี) รับบท แกง
 สุวิจักขณ์ ปิยะนพโรจน์ (คีน) รับบท หมู

 นักแสดงสมทบ 
 ณภัทร พัชรชวลิต (อั๋น) รับบท โปเต้
 พีระกานต์ เตียวสุวรรณ (อชิ) รับบท พยศ
 ธณวิน ธีรโพสุการ (หลุยส์) รับบท จังก์
 พรรษา วอสเบียน (มิ้ลค์) รับบท เนตร
 นฤมล พงษ์สุภาพ (ก้อย) รับบท แม่ไก่
 เลอวิทย์ สังข์สิทธิ์ (อ้น)รับบท พ่อแกง
 ธีรนัยน์ ณ หนองคาย (น้ำมนต์) รับบท แม่ดาว
 สุพจน์ พงษ์พรรณเจริญ (ทุเรียน) รับบท ผอ.สมควร
 ปองสิชฌ์ พิศิษฐการ รับบท ครูเจ้ย

 นักแสดงรับเชิญ 

 กษิดิ์เดช ปลูกผล (บุ๊ก) รับบท โชน
 จิรัชพงศ์ ศรีแสง (ฟอส) รับบท ตากล้อง

 งานที่เกี่ยวข้อง 
มีการจัดงาน แค่ที่แกง Final EP. FAN MEETING จาก GMMTV เมื่อวันอาทิตย์ที่ 23 มิถุนายน 2567 ณ ชั้น 9 โรงภาพยนตร์ EARTHLAB CINEMA BY DR.CBD ที่ SF WORLD CINEMA  CENTRAL WORLD

 เพลงประกอบซีรีส์ 

 แค่ที่แกง (Only Boo) ร้องโดย สุวิจักขณ์ ปิยะนพโรจน์
 Check Me ร้องโดย ธณวิน ธีรโพสุการ
 เกินกว่า Friend (Situationship) ร้องโดย พีระกานต์ เตียวสุวรรณ
 พี่(อย่า)แกง (Don't Be Fooled) ร้องโดย เดชชาติ ทาศิลป์ และ สุวิจักขณ์ ปิยะนพโรจน์
 ดังกว่าเก่า (Louder) ร้องโดย สุวิจักขณ์ ปิยะนพโรจน์
 ติดกลางใจ (GUMP) ร้องโดย สุวิจักขณ์ ปิยะนพโรจน์, ณภัทร พัชรชวลิต, พีระกานต์ เตียวสุวรรณ และ ธณวิน ธีรโพสุการ
 สถานีที่ศูนย์ (Station No.0) ร้องโดย สุวิจักขณ์ ปิยะนพโรจน์
# จอเขียวมรณะ
จอเขียวมรณะเป็นหน้าจอสีเขียวที่ปรากฏบนเครื่องบันทึกวิดีโอดิจิทัลTiVoพร้อมข้อความที่มีข้อความว่า DVR ตรวจพบปัญหาร้ายแรงและขณะนี้กำลังพยายามแก้ไขหรือมีข้อผิดพลาดร้ายแรงเกิดขึ้น โดยการปรากฏมักสื่อความหมายได้ว่าฮาร์ดไดรฟ์เกิดความเสียหาย และจะพยายามทำความสะอาด ตรวจสอบ หรือซ่อมแซมTiVo Media File Systemจอสีน้ำเงินมรณะบนWindows Insider build มีลักษณะที่คล้ายกันเพราะปรากฏเป็นสีเขียวแทนที่จะเป็นสีน้ำเงินสามารถพบได้ในระบบ build 14997 Xbox One และ PlayStation 5
# เขตซากูระ
เขตซากูระ  เป็นเขตหนึ่งตั้งอยู่ทางตะวันตกเฉียงใต้ของนครไซตามะ ในจังหวัดไซตามะ ประเทศญี่ปุ่น มีขนาดพื้นที่  ณ วันที่ 1 พฤษภาคม ค.ศ. 2024 เขตนี้มีจำนวนประชากร 99,586 คน มีความหนาแน่นของประชากร 5,343 คนต่อตารางกิโลเมตร

 ภูมิศาสตร์ 
เขตซากูระตั้งอยู่ในมุมตะวันตกเฉียงใต้สุดของนครไซตามะ บนที่ราบลุ่มน้ำท่วมถึงของแม่น้ำอารากาวะและแม่น้ำคาโมะ

 เทศบาลและเขตข้างเคียง 
 จังหวัดไซตามะ
 เขตในนครไซตามะ
 เขตนิชิ
 เขตโอมิยะ
 เขตชูโอ
 เขตมินามิ
 นครอาซากะ
 นครชิกิ
 นครฟูจิมิ

 ประวัติศาสตร์ 
พื้นที่ของเขตซากูระในปัจจุบันมีผู้อยู่อาศัยมาตั้งแต่สมัยก่อนประวัติศาสตร์ และมีเนินฝังศพโคฟุงอยู่มากมายในพื้นที่

เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 หมู่บ้านโอกูโบะ สึจิไอ และมิยาโมโตะ จึงได้รับการจัดตั้งขึ้นภายในอำเภอคิตะอาดาจิ จังหวัดไซตามะ เมื่อวันที่ 1 มกราคม ค.ศ. 1955 หมู่บ้านเหล่านี้ถูกผนวกเข้ากับนครอูราวะ เมื่อวันที่ 1 พฤษภาคม ค.ศ. 2001 นครอูราวะ นครโยโนะ และนครโอมิยะ ได้ควบรวมกันเพื่อจัดตั้งนครแห่งใหม่ชื่อนครไซตามะ เมื่อนครไซตามะได้รับการยกฐานะให้เป็นนครใหญ่ที่รัฐกำหนดใน ค.ศ. 2003 พื้นที่ที่สอดคล้องกับหมู่บ้านโอกูโบะเดิมและพื้นที่ในอดีตดังกล่าวส่วนใหญ่ก็กลายมาเป็นเขตซากูระ

ชื่อซากูระกุถึงแม้ว่าแปลตรงตัวจะหมายถึง "เขตซากูระ" แต่แท้จริงแล้วเขตนี้ตั้งชื่อตามดอกไม้ที่มีชื่อเสียงในพื้นที่นั่นคือดอกซากูระโซ หรือพริมโรสญี่ปุ่น (Primula sieboldii) ในภาษาญี่ปุ่นมีความหมายว่า "ดูเหมือนซากูระ" ซึ่งเป็นพืชในวงศ์ Primulaceae ต่างจากซากูระที่อยู่ในวงศ์ Rosaceae

 การศึกษา 
มหาวิทยาลัย
thumb|right|มหาวิทยาลัยไซตามะ
 มหาวิทยาลัยไซตามะ 

โรงเรียน
เขตซากูระมีโรงเรียนประถม 8 แห่ง โรงเรียนมัธยมต้น 4 แห่ง โรงเรียนมัธยมปลาย 3 แห่ง และโรงเรียนการศึกษาพิเศษ 1 แห่ง

โรงเรียนมัธยมปลายสังกัดคณะกรรมการการศึกษาจังหวัดไซตามะ
 อูราวากิตะ 
 อูราวาโกเงียว 
 โทกิวะ 

โรงเรียนมัธยมศึกษาตอนต้นสังกัดเทศบาลนครไซตามะ

 คามิโอกูโบะ 
 โอกูโบะ 
 ทาจิมะ 
 สึจิไอ 

โรงเรียนประถมศึกษาสังกัดเทศบาลนครไซตามะ

 จินเดะ 
 นากาจิมะ 
 โอกูโบะ 
 โอกูโบะฮิงาชิ 
 ซากาวะ 
 ชิบิรากิ 
 ทาจิมะ 
 สึจิไอ 

 การขนส่ง 
 รถไฟ 
 20px บริษัทรถไฟญี่ปุ่นตะวันออก: สายมูซาชิโนะ 
 สถานี: 

 ทางหลวง 
 24px|link=|alt=S5 ทางด่วนชูโตะ สายโอมิยะ
 
 

 สิ่งที่น่าสนใจในท้องถิ่น
# มินิเกม
มินิเกม (หรือสะกดว่า mini game และ mini-game เช่นกัน โดยบางครั้งเรียกว่าเกมย่อยหรือไมโครเกม) เป็นเกมสั้น ๆ ที่มักบรรจุอยู่ในวิดีโอเกมอื่น โดยมินิเกมมีองค์ประกอบการเล่นเกมที่แตกต่างกัน และมักจะเล็กกว่าหรือเรียบง่ายกว่าเกมที่มีอยู่

วิดีโอเกมบางเกมประกอบด้วยมินิเกมทั้งหมดซึ่งเชื่อมโยงกับธีมโดยรวม เช่น โอลิมปิกดิแคธลอน (ค.ศ. 1980) นอกจากนี้ บรรดามินิเกมยังสามารถใช้เพื่อแสดงถึงประสบการณ์เฉพาะ เช่น การแฮ็ก, การสะเดาะกุญแจ หรือการสแกนพื้นที่ที่เชื่อมโยงกับเกมที่ใหญ่กว่า

 การรวมมินิเกม 
เกมบางเกมประกอบด้วยมินิเกมหลายเกมที่รวมเข้าด้วยกันเป็นวิดีโอเกมเดียว เช่น ซีรีส์วาริโอแวร์ของบริษัทนินเท็นโด (ซึ่งเรียกว่าไมโครเกมในซีรีส์ดังกล่าว), วิดีโอแอ็กชันของบริษัทยูนิเวอร์แซล, เลซีโจนส์ของเดวิด วิตทิเกอร์ และเกมสำหรับโทรศัพท์มือถืออย่างโฟนสตอรี ส่วนเกมที่คล้ายกันบางเกมที่พัฒนาขึ้นสำหรับหลายผู้เล่นโดยเฉพาะถือเป็นเกมปาร์ตี เช่น ซีรีส์อิตาดากิสตรีตโดยบริษัทสแควร์เอนิกซ์ และซีรีส์มาริโอปาร์ตีของบริษัทนินเท็นโด ซึ่งในเกมปาร์ตี มินิเกมมักจะเกี่ยวข้องกับการทำกิจกรรมให้เร็วกว่าหรือรวบรวมไอเทมที่ระบุมากกว่าผู้เล่นคนอื่นจึงจะชนะ

 ตัวอย่าง 
ซีรีส์ไฟนอลแฟนตาซีมีมินิเกมในทุกรายการ ตั้งแต่ไฟนอลแฟนตาซีภาคแรก (ค.ศ. 1987) ซึ่งสามารถไขปริศนา 15 ในรูปแบบของไข่อีสเตอร์ได้โดยการป้อนลำดับอินพุตเฉพาะเจาะจงขณะขับเรือ ที่เพิ่มเข้าไปในเกมโดยนาเซอร์ เกเบลลี ผู้เป็นโปรแกรมเมอร์ แม้ว่าจะไม่ได้เป็นส่วนหนึ่งของการออกแบบเกมดั้งเดิมของบริษัทสแควร์ซอฟต์ก็ตาม

นอกจากนี้ พอกเกตสเตชันสำหรับเพลย์สเตชันและวีเอ็มยูสำหรับอุปกรณ์เสริมดรีมแคสต์อนุญาตให้ผู้ใช้ดาวน์โหลดมินิเกมจากเครื่องเล่นหลักไปยังอุปกรณ์พกพา จากนั้นมักจะซิงก์ความคืบหน้าในมินิเกมนี้กลับไปยังเครื่องเล่นดังกล่าว โดยสองตัวอย่างของสิ่งนี้ ได้แก่ มินิเกมโจโคโบะเวิลด์ภายในเกมไฟนอลแฟนตาซี VIIIFFVIII PocketStation Opens Up Chocobo World , IGN, July 15, 1999
# เวอร์จิเนียส แดบนีย์ (อเมริกันฟุตบอล)
เวอร์จิเนียส แดบนีย์ (2 กุมภาพันธ์ ค.ศ. 1878 – 17 มกราคม ค.ศ. 1942) เป็นนักกีฬาอเมริกันฟุตบอลระดับมหาวิทยาลัยและผู้ฝึกสอนชาวอเมริกัน ซึ่งดำรงตำแหน่งหัวหน้าผู้ฝึกสอนที่มหาวิทยาลัยทูเลนใน ค.ศ. 1902

 การแข่งระดับอาชีพ 
thumb|150px|left|แดบนีย์ในเครื่องแบบ

แดบนีย์เข้าเรียนที่มหาวิทยาลัยเวอร์จิเนียซึ่งเขาทำหน้าที่ในทีมอเมริกันฟุตบอลในตำแหน่งฮาล์ฟแบ็กที่โดดเด่นตั้งแต่ ค.ศ. 1896 ถึง ค.ศ. 19002009 Virginia Football Media Guide, All-Time Lettermen  (PDF), p. 165, University of Virginia, 2009. และเขาเป็นสมาชิกเดลตาแคปปาเอปไซลอนThe Deke Quarterly, Volume XIV, No. 1, p. 204, Delta Kappa Epsilon, March 1896.

 ค.ศ. 1900 

แดบนีย์ได้รับเลือกจากออลเซาเธิร์นโดยแคสปาร์ วิตนีย์ ในเอาติง ซึ่งทางเวอร์จิเนียอ้างสิทธิ์ในการแข่งชิงแชมป์ภาคใต้ โดยทีมแควาเลียส์ชนะซาวานี 17 ต่อ 5 ทำให้โรงเรียนดังกล่าวเป็นฝ่ายแพ้ครั้งแรกนับตั้งแต่ ค.ศ. 1897 และแดบนีย์ได้ปฏิบัติการสองทัชดาวน์ในเกมนี้ เรื่องราวของหนึ่งในนั้นอ่านได้ว่า "แดบนีย์วิ่งไปยี่สิบหลาเพื่อทำทัชดาวน์ การได้รับส่วนใหญ่เกิดจากการขัดขวางที่ยอดเยี่ยมที่นำโดยวอล์กเกอร์และฮาสเกล"

 อาชีพการฝึกสอน 

 ค.ศ. 1902 
ใน ค.ศ. 1902 เขาเป็นหัวหน้าผู้ฝึกสอนทีมอเมริกันฟุตบอลที่มหาวิทยาลัยทูเลน ซึ่งเป็นทีมทูเลนออลิฟแอนด์บลูที่มีสถิติชนะ 1, แพ้ 4, เสมอ 2 ในฤดูกาลดังกล่าวVirginius Dabney Records by Year , College Football Data Warehouse, retrieved December 12, 2010.

 ชีวิตระยะหลัง 
ต่อมา แดบนีย์ได้เป็นโสต ศอ นาสิกแพทย์ และเสียชีวิตใน ค.ศ. 1942"Dr. Dabney Dies; Retired Specialist", January 18, 1942, Washington Post.

 สถิติการเป็นหัวหน้าผู้ฝึกสอน
# กูโลนจี
กูโลนจี  เป็นหมู่บ้านและเมืองหลักในตำบลแอนแซเลโจนูบี อำเภอแอนแซล เทศมณฑลโอรูมีเย จังหวัดอาเซอร์ไบจานตะวันตก ประเทศอิหร่าน

ประชากร
จากสำมะโนแห่งชาติ ค.ศ. 2006 หมู่บ้านนี้มีประชากร 4,955 คนใน 1,224 ครัวเรือน ต่อมาในสำมะโน ค.ศ. 2011 มีประชากรเพิ่มขึ้นเป็น 5,248 คนใน 1,602 ครัวเรือน และสำมะโนล่าสุดใน ค.ศ. 2016 หมู่บ้านนี้มีประชากร 5,192 คนใน 1,566 ครัวเรือน
# ตำบลแอนแซเลโชมอลี
แอนแซเลโชมอลี  เป็นตำบลในอำเภอแอนแซล เทศมณฑลโอรูมีเย จังหวัดอาเซอร์ไบจานตะวันตก ประเทศอิหร่าน โดยมีหมู่บ้านแกแรฮ์บอฆเป็นเมืองหลัก เดิมตำบลนี้อยู่ภายใต้การบริหารของนครกูชชี 

ประชากร
จากสำมะโนแห่งชาติ ค.ศ. 2006 ตำบลนี้มีประชากร 2,938 คนใน 898 ครัวเรือน จากนั้นประชการลดลงเหลือ 2,598 คนใน 907 ครัวเรือนตามสำมะโน ค.ศ. 2011 และสำมะโนล่าสุดใน ค.ศ. 2016 ตำบลนี้มีประชากร 2,252 คนใน 814 ครัวเรือน หมู่บ้านที่มีประชากรมากที่สุดในบรรดา 8 หมู่บ้านคือแกแรฮ์บอฆที่มีประชากร 1,130 คน
# ตำบลช่อแฮ
ช่อแฮ  เป็นตำบลในอำเภอเมืองแพร่ จังหวัดแพร่ ประเทศไทย

ชื่อ
ชื่อตำบลมาจาก "พระธาตุช่อแฮ" สถูปโบราณที่ได้รับการเคารพและถือเป็นสัญลักษณ์ประจำจังหวัดแพร่ เชื่อกันว่าสถูปนี้เป็นเจดีย์สำหรับผู้ที่เกิดในปีขาลตามความเชื่อของชาวล้านนาตั้งแต่สมัยโบราณ

ภูมิศาสตร์
ตำบลที่ติดกับช่อแฮ ได้แก่ (เรียงตามเข็มนาฬิกาจากทิศเหนือ): ตำบลป่าแดงในอำเภอเมืองแพร่ ตำบลจริมในอำเภอท่าปลา จังหวัดอุตรดิตถ์ และตำบลบ้านกวางในอำเภอสูงเม่น

ช่อแฮอยู่ห่างจากตัวเมืองแพร่ประมาณ 

เขตบริหาร
ตำบลช่อแฮอยู่ในเขตบริหารของเทศบาลตำบลช่อแฮที่รวม 4 หมู่บ้านจากตำบลรอบข้าง ซึ่งรวมตำบลป่าแดงด้วย

ช่อแฮมีหมู่บ้านทั้งหมด 10 แห่ง
thumb|250px|เด็กใส่เสื้อหม้อห้อมกำลังถือเต่าปูลู
 ลำดับ ภาษาไทย อักษรโรมัน1.บ้านมุ้งBan Mung2.บ้านพันเชิงBan Phan Choeng3.บ้านพันเชิงBan Phan Choeng4.บ้านธรรมเมืองBan Tham Mueang5.บ้านต้นไคร้Ban Ton Krai6.บ้านในBan Nai7.บ้านปงBan Pong8.บ้านน้ำจ้อมBan Nam Jom9.บ้านนาตองBan Na Tong10.บ้านทุ่งสวยBan Thung Suai

ผลิตภัณฑ์ท้องถิ่น
ผ้านวม
ผ้าปูที่นอน
# มัคชี ซี.200
มัคชี ซี.200  หรือ เอ็มซี.200 เป็นเครื่องบินขับไล่ที่ออกแบบและผลิตโดยบริษัทอากาศยานมัคชีในประเทศอิตาลี กองทัพอากาศราชอาณาจักรอิตาลีใช้งานอย่างแพร่หลายตลอดช่วงสงครามโลกครั้งที่สองde Marchi 1994. Quote: "Sopraggiungono due incidenti mortali per autorotazione che fanno sospendere voli e consegne, si pensa di abbandonare la macchina classificata non pilotabile dalla media dei piloti" (Two fatal accidents occurred due to autorotation that caused suspension of flights and deliveries, prompting consideration of abandoning the use of the aircraft, as it was considered "unflyable" by the average pilot.)

ซี.200 ได้รับการออกแบบโดย มารีโอ กาสตอลดิ หัวหน้านักออกแบบของมัคชี เพื่อทำหน้าที่เป็นเครื่องบินขับไล่เครื่องยนต์เดี่ยวสมัยใหม่

 การพัฒนา 
thumb|ซี.200 ในมอลตา
ในช่วงต้นปี ค.ศ. 1935 มารีโอ กาสตอลดิ หัวหน้าผู้ออกแบบของบริษัทเครื่องบินสัญชาติอิตาลี มัคชีได้เริ่มงานชุดการศึกษาการออกแบบเครื่องบินรบแบบเครื่องบินที่นั้งเดี่ยวสมัยใหม่ ซึ่งจะติดตั้งอุปกรณ์ลงจอดแบบยืดหดได้

 การออกแบบ 
มัคชี ซี.200 เป็นเครื่องบินปีกชั้นเดียวมีโครงโลหะทั้งหมดที่ทันสมัย ซึ่งติดตั้งอุปกรณ์ลงจอดแบบยืดหดได้และห้องนักบินแบบปิด มีถังเชื้อเพลิงแบบปิดผนึกตัวเองอยู่ใต้ที่นั่งนักบินและอยู่ตรงกลางปีก

 ประวัติการปฏิบัติการ 
ในเดือนสิงหาคม ค.ศ. 1939 ซี.200 ประมาณ 30 ลำ ถูกส่งไปประจำการอยู่ในแอฟริกาเหนือ อย่างไรก็ตาม นักบินของหน่วยชั้นยอดของกองทัพอากาศราชอาณาจักรอิตาลี คัดค้านการนำ ซี.200 มาใช้ โดยเลือกใช้ เฟียต ซีอาร์.42 ที่คล่องตัวมากกว่าแทน

 รุ่น 
 เอ็ม.ซี. 200 (ต้นแบบ) : ต้นแบบสองลำที่ติดตั้งเครื่องยนต์แรงขับ 623 กิโลวัตต์ (835 แรงม้า)
 เอ็ม.ซี. 200: เครื่องบินขับไล่, สกัดกั้น, ขับไล่ทิ้งระเบิด ที่นั่งเดี่ยว
 เอ็ม.ซี.200บิส: 
 เอ็ม.ซี.200เอเอส: รุ่นที่ใช้ในการทัพแอฟริกา
 เอ็ม.ซี.200ซีบี: รุ่นเครื่องบินขับไล่-ทิ้งระเบิด หนัก 320 กก (710 ปอนด์)
 เอ็ม.ซี.201: 

 ประจำการ 

 ลุฟท์วัฟเฟอ ได้ควบคุมเครื่องบินที่ยึดได้บางส่วน

 กองทัพอากาศราชอาณาจักรอิตาลี
 กองทัพอากาศร่วมทำสงครามอิตาลี

 กองทัพอากาศอิตาลี ใช้เครื่องบินบางลำเป็นเครื่องบินฝึกจนถึงปี ค.ศ. 1947

 คุณลักษณะ (มัคชี ซี.200 ซีรีย์ตอนต้น) 
thumb|มิติของมัคชี ซี.200
 ผู้สร้าง: มัคชี (ประเทศอิตาลี)
 ประเภท: เครื่องบินขับไล่
 เครื่องยนต์: 1 × Fiat A.74 R.C.38
 กางปีก: 10.58 เมตร
 ยาว: 8.25 เมตร
 สูง: 3.05 เมตร
 พื้นที่ปีก: 16.82 ตารางเมตร
 น้ำหนักเปล่า: 1,964 กิโลกรัม
 น้ำหนักวิ่งขึ้นสูงสุด: 2,395 กิโลกรัม
 อัตราเร็วสูงสุด: 504 กิโลเมตร/ชั่วโมง ที่ระดับความสูง 4,500 เมตร
 อัตราไต่: 15.3 เมตร/ วินาที
 รัศมีทำการรบ: 570 กิโลเมตร
 อาวุธ: ปืนกล Breda-SAFAT ขนาด 12.7 มม. 2 กระบอก
# เกาะบัง
เกาะบัง  เป็นตำบล (ฆุม) ในอำเภอเวินไซทางตะวันออกเฉียงเหนือของประเทศกัมพูชา แบ่งออกเป็น 3 หมู่บ้าน และมีประชากร 545 คน ในการเลือกตั้งกรมปรึกษาฆุมสังกัดเมื่อ ค.ศ. 2007 ที่นั่งทั้งหมด 5 ที่นั่งตกเป็นของสมาชิกพรรคประชาชนกัมพูชา การจำหน่ายที่ดินเป็นปัญหาที่มีความรุนแรงต่ำในเกาะบัง

 หมู่บ้าน 
 หมู่บ้าน  ประชากร(1998)  อัตราเพศ(ชาย/หญิง)(1998)  จำนวนครัวเรือน(1998)Pa Daeng  225  0.97  39Lam Av  201  0.91  26Pa Hoy (หรือ Pa Hay) 119  0.86  22
# คานังกา ดู ฌาเปา
คานังกา ดู ฌาเปา  เป็นละครแนวเทเลโนเบล่าของบราซิล สร้างโดย Wilson Aguiar Filho ออกอากาศทางช่องเรจี มานเชเต เมื่อวันที่ 19 กรกฎาคม พ.ศ. 2532 ถึงวันที่ 25 มีนาคม พ.ศ. 2533

 นักแสดง 

 Cristiane Torloni รับบท Dora Tavares

 Raul Gazolla รับบท Alex Ferreira
 Tônia Carrero รับบท Letícia Lima Viana
 Giuseppe Oristanio รับบท Danilo Lima Viana
 Elaine Cristina รับบท Lizete L'amour
 Carlos Alberto รับบท Francisco Lima Viana (Chico)
 Júlia Lemmertz รับบท Sílvia Lima VIana
 Rosamaria Murtinho รับบท Joséphine Tavares
 Rubens Corrêa รับบท Epílogo Tavares
 Paulo Castelli รับบท Henrique Tavares
 Cristiana Oliveira รับบท Hannah Franco
 Tarcísio Filho รับบท Júlio Tavares
 Ana Beatriz Nogueira รับบท Alzira Tavares
 Carlos Eduardo Dolabella รับบท Orestes Guimarães
 Lúcia Alves รับบท Daisy Guimarães
 เซแซ มอตตา รับบท Lulu Kelly
 Via Negromonte รับบท Madalena Tavares
# มายะ ฟุกุดะ
มายะ ฟุกุดะ (เป็นนักมวยปล้ำอาชีพนักแสดงและนักคาราเต้ชาวญี่ปุ่นภายใต้สังกัดGLEAT

 ประวัติ 
เธอเริ่มอาชีพในวงการบันเทิงเมื่ออายุ 1 ขวบ และทำงานเป็นเวลา 2 ปีในฐานะสมาชิกของกลุ่มไอดอลFuraproเมื่ออายุ 14 ปี หลังจากเธอได้เรียนรู้พื้นฐานของการแสดงเป็นเวลา 3 ปีภายใต้สังกัดSeiko Asaiเธอกลายเป็นหนึ่งสมาชิกของRHYTHMCOLLECTIONและกลายเป็นนักแสดง เธอได้ร่วมแสดงกับทาคุ ซาคากูจิ เธอเริ่มสนใจศิลปะการต่อสู้ต่อมาเธอได้ฝึกคาราเต้มาตั้งแต่อายุ 8 ขวบ และได้รับรางวัลการแข่งขันGojukai Karate World Championships ครั้งที่ 6 และ 7เธอได้รับการแนะนำโดยคิโยชิ ทามูระให้รู้จักกับเคอิจิ ซาคากุจิ ตัวแทนของActwres girl'Z ผ่านการร่วมงานในฐานะนักแสดงActlingโดยActwres girl'Zการฝึกอบรมเริ่มต้นในเดือนมีนาคม 2564ในวันที่ 1 กรกฎาคม 2564 ต่อมาเธอได้เข้าร่วมการแข่งขันเปิดตัว "GLEAT Ver.1" TDC HallและการเปิดตัวChihiro HashimotoจากSendai Girls Pro Wrestling ภายใต้กฎ LIDET UWFมีฉากหนึ่งที่เธอเตะบอลแบบบราซิลได้อย่างหมดจด แต่ถูกฮาชิโมโตะโจมตีและจบลงด้วยการยอมแพ้ ด้วยการยึดข้อเท้าและพ่ายแพ้ในเวลาต่อมาเมื่อวันที่ 9 ตุลาคม 2564 ที่ทัวร์นาเมนต์ GLEAT "LIDET UWF Ver.1" ที่SHINJUKU FACEเธอได้แข่งขันกับรินโกะ มิยางิภายใต้สังกัด GLEAT โดยใช้กฎ LIDET UWF มีฉากหนึ่งที่มิเธอค่อย ๆ ลดคะแนนที่เสียไปและล้มเขาลง แต่สุดท้ายเขาก็ยอมแพ้เพราะอาการสำลัก และแพ้ในเวลาต่อมา เป็นการแพ้ครั้งที่สองติดต่อกันนับตั้งแต่เดบิวต์ ตั้งแต่นั้นเป็นต้นมา เธอทำงานในวงการบันเทิงเป็นหลัก รวมถึงการแสดงและการแสดงบนเวทีเมื่อปลายเดือนมิถุนายน 2022 เธอได้ประกาศสำเร็จการศึกษาจาก Act Ring และActress Girlsประกาศเข้าร่วม GLEAT เมื่อวันที่ 1 กรกฎาคม 2565 โดยเธอได้เข้าร่วมเป็นผู้เล่นพิเศษในดิวิชั่นทั่วไป
# อาลี ซีซอโก
อาลี ซีซอโก (, เกิด 15 กันยายน 1987) เป็นนักฟุตบอลอาชีพชาวฝรั่งเศส เขาเล่นเป็นแบ็กซ้ายให้กับเมืองทองยูไนเต็ด และได้รับการขนานนามว่าเป็น "แบ็กซ้ายที่มีความเร็วและความแข็งแกร่ง" 

ซีซอโกเริ่มอาชีพโดยเล่นให้กับสโมสรท้องถิ่นในบ้านเกิดของเขา ในปี 2004 เขาเซ็นสัญญากับสโมสรอาชีพชื่อสโมสรฟุตบอลเกอญง และใช้เวลา 3 ปีในระบบเยาวชนของสโมสรก่อนที่จะเปิดตัวในฤดูกาล 2006–07 เขาใช้เวลาเพียง 1 ฤดูกาลกับสโมสรและในเดือนมิถุนายน 2008 ได้เซ็นสัญญากับวีตอเรียซือตูบัลในปรีไมราลีกา หลังจากใช้เวลากับสโมสรเพียงครึ่งฤดูกาล ซีซอโกก็ย้ายไปร่วมทีมสโมสรฟุตบอลโปร์ตู ซึ่งเป็นทีมแชมป์ลีกเมื่อฤดูกาลที่แล้ว ซึ่งเขาคว้าดับเบิลแชมป์และได้เล่นในยูฟ่าแชมเปียนส์ลีกเป็นครั้งแรก ในเดือนกรกฎาคม ปี 2009 หลังจากล้มเหลวในการย้ายไปร่วมทีมเอซีมิลาน เขาได้เซ็นสัญญากับทีมลียงเป็นเวลา 5 ปีด้วยค่าตัว 15 ล้านยูโร ในช่วงต้นฤดูกาล 2012–13 ซีซอโกถูกขายให้กับบาเลนเซีย และต่อมาถูกปล่อยยืมตัวให้กับลิเวอร์พูลในฤดูกาล 2013–14

ซีซอโกถูกเรียกติดทีมชาติฝรั่งเศสเป็นครั้งแรกในเดือนพฤศจิกายน 2009 เขาลงเล่นให้ทีมชุดใหญ่ครั้งแรกในเดือนสิงหาคม 2010 ในเกมกระชับมิตรกับนอร์เวย์

 ระดับสโมสร 
 ช่วงต้นอาชีพ 
ซีซอโกเติบโตในเมืองบลัว ประเทศฝรั่งเศส เขามีเชื้อสายเซเนกัล เขาได้รับการปลูกฝังให้รักกีฬาฟุตบอลตั้งแต่เด็กโดยได้รับการถ่ายทอดทักษะจากพี่ชายทั้ง 3 คน พี่ชายคนโตคือมามาดู และพี่ชายคนรองคือ เดมบา ยังคงค้าแข้งให้กับสโมสรสมัครเล่นในท้องถิ่นอย่าง AFM Blois และ Blois Foot 41 ตามลำดับ ส่วน ซายิด ซีซอโก น้องชายอายุ 16 ปี ลงเล่นให้กับสโมสรที่ไม่เปิดเผยชื่อในประเทศอังกฤษ ขณะที่อิสซา พี่ชายคนที่ 3 เล่นให้กับสโมสรฟุตบอลน็องต์ ในลีกเอิง

ซีซอโกเริ่มต้นอาชีพของเขาตั้งแต่อายุ 8 ขวบกับสโมสร AMJ Blois เขาใช้เวลา 4 ปีในทีมเยาวชนของสโมสร และในปี 1999 เขาย้ายไปร่วมทีม Blois Foot 41 ซึ่งเป็นสโมสรที่ใหญ่ที่สุดในเมือง ในช่วงที่อยู่กับสโมสร ซีซอโกแจ้งเกิดในฐานะแบ็กซ้ายที่โชว์ฟอร์มการเล่นที่โดดเด่นจนได้รับคำชมจากโค้ชว่ามีอนาคตไกล หลังจากเขาย้ายจากโปร์ตูไปลียง บลัวได้รับเงินชดเชย 162,500 ยูโร จากข้อตกลงที่บลัวบรรลุกับทั้งเกอญงและโปร์ตู การได้รับเงินครั้งนี้ช่วยให้สโมสรมีเสถียรภาพทางการเงินหลังจากประสบปัญหาทางการเงินมาหลายปี

 ลำพูน วอร์ริเออร์ 
เมื่อวันที่ 27 มิถุนายน 2021 ซีซอโกเซ็นสัญญากับลำพูน วอร์ริเออร์ในไทยลีก 2 ลำพูน วอร์ริเออร์ เลื่อนชั้นจากไทยลีก 2 ฤดูกาล 2564–65 สู่ไทยลีกในฐานะแชมป์ ในไทยลีก ฤดูกาล 2565–66 เขาได้รับแต่งตั้งให้เป็นกัปตันทีม เมื่อวันที่ 23 พฤษภาคม 2023 ลำพูน วอร์ริเออร์ได้ประกาศต่อสัญญากับซีซอโกออกไปจนถึงฤดูกาล 2566–67